კონან კომპტონი

კონან კომპტონი არის რაინდი, წარმოშობით რამსეიას იმპერიიდან, რომელმაც ამოხოცა იმპერატორის წინააღმდეგ აჯანყებული მებრძოლები, რის გამოც მიიღო რაინდის წოდება. იგი სამართლიანობისთვის მებძოლი რაინდია, რის გამოც შეებრძოლა შემთხვევით გადაყრილ, დაქირავებულ  მკვლელს, ძინ სეიჰის. ისინი ამ ბრძოლის შემდგომ დაძმობილდნენ და კონანი გაჰყვა ძინს, სადაც იბრძვიან დღეს-დღეობით ერთმანეთის იდეალების გაზიარებით. დღეს ის ქორის რაზმის წევრია.

## ბავშვობა და მისი აღზრდა

   კონან კომპტონი დაიბადა ცეცხლის წვიმიდან 482 წელს, რამსეიას იმპერიაში. წარმოშობით ღარიბი ოჯახიდანაა. კონანის სახლი მდებარეობდა რამსეიას იმპერიის საზღვართან, სადაც მომრავლდნენ იმპერატორის წინააღმდეგ აჯანყებული მეომრები, რომლებსაც ესაჭიროებოდათ საკვები, რისთვისაც მიაკითხეს კონანის ოჯახს. ისინი გაუმასპინძლდნენ მათ, მაგრამ მათ ეს არ იკმარეს და მოინდომეს საკვები მარაგის გამოცარიელება, რაზეც მშობლებმა უარი უთხრეს. გაბრაზებულმა მეომრებმა კონანის ოჯახი ამოწყვიტეს კონანის თვალწინ. აჯანყებულებს 8 წლის კონანი არც კი დაუნახავთ, რადგან მშობლებმა ის დამალეს სტუმრების მოსვლის თანავე. მეორე დღეს კონანი იპოვა ერთმა მოხუცმა კაცმა მდინარის პირას უგონო მდგომარეობაში. ეს კაცი აღმოჩნდა არქეოსების დროს, ჯარის სპეციალური დაჯგუფების აღმზრდელი. მოხუცმა აღზარდა ეს ბავშვი ნამდვილ მეომრად, რომელიც დაოსტატდა მშვილდით ბრძოლაში.

## იდეალური მშვილდი

   ც.წ.-დან 500 წელს მოხუცი (რომლის სახელიც კონანისთვის ბოლომდე უცნობი დარჩა) მძიმედ იყო ავად და ბოლო, რაც ასწავლა მან კონანს, ეს იყო იდეალური მშვილდის გამოთლა იშვიათი სახეობის ხისგან. კონანმა დიდი პატივისცემით დაასაფლავა თავისი მასწავლებელი და გაეშურა იშვიათი ხის საძებლენად, რომელსაც მიაგნო რამდენიმე თვეში და გამოთალა იდეალური შვილდი, რომელსაც მისცა სახელი „სტელლა“.

## კონანის  შურისძიება

   მშვილდის გამოთლის შემდგომ კონანმა დაიწყო იმ მეომრების ძიება, რომლებმაც ამოხოცეს მისი მშობლები. მათი სახეები თვალნათლივ ახსოვდა, რადგან კოშმარები ახსენებდნენ იმ დღეს. ერთწლიანი ძიების შემდეგ მან იპოვა აჯანყებული მეომრები. ისინი ისევ ისე განაგრძობდნენ ღარიბი ხალხის უმოწყალოდ ხოცვას. კონანი ჯერ ზვერავდა მათ მომრავლებულ არმიას და ადგენდა სტრატეგიულ მოქმედებებს 3 დღე-ღამე. მეოთხე ღამეს კი დაიწყო მოქმედება და ნელ-ნელა ამოწყვიტა თიოეული აჯანყებული. ბოლოს კი მათი წინამძღოლი სამარცხვინოდ მოკლა, დიდ ძელზე გააკრა და ასე დატოვა სხვებისთვის გაფრთხილების ნიშნად, თან ტანზე „კონან  კომპტონი“ ამოტვიფრა.

  იმპერატორი დიდი ხანი ადევნებდა თვალ-ყურს აჯანყებულ მეომრებს და როდესაც მისმა მზვერავებმა შეატყობინეს ეს ამბავი, კონან კომპტონს იმპერიისა და იმპერატორის სიძლიერისთვის გადადგმული ამ საგმირო საქმის გამო რაინდის წოდება მისცა, თუმცა არც კი უნახავს იგი.

## ძინის  გამოჩენა

   კონანი შურისძიების შემდგომ დარჩა მიზნის გარეშე და როდესაც გაიგო იმპერატორის გადაწყვეტილების შესახებ, გაეშურა რამესეუმში იმპერატორის მოსანახულებლად, მაგრამ ბედმა მას სხვა გზა არგუნა. გზაზე გადააწყდა უსამართლობას: უცნაურად შემოსილი რონინი აწამებდა ხალხის თვალწინ კაცს. კონანმა მის თვალებში თავიდანვე ამოიკითხა უსაზღვრო სიცივე, მაგრამ სჯეროდა, რომ მოქალაქეს მაინც არ მოკლავდა. როდესაც შეამჩნია, რომ უნდა მოეკლა თავისი კატანით კაცი, კატანას მოხვდა ისარი, რამაც მიმართულება შეაცვლევინა. გაიმართა დიალოგი კონანსა და ზინს შორის, რაც გადაიზარდა კლასიკურ ბრძოლაში. ბრძოლის დიალოგში გაირკვა, რომ ეს მოქალაქე გამომძალველი და მკვლელი ყოფილა, რის შედეგადაც კონანმაც მისი მოკვლა გადაწყვიტა. ამ ორმა მებრძოლმა გააგრძელა საუბარი კათხა ლუდთან ერთად (ძინის ძუნწობის გამო კონანს მოუწია ლუდის და გატეხილი ბაკლების საფასურის გადახდა) და გაირკვა, რომ ძინი დაქირავებული მკვლელია, რომელიც შეკვეთებს მხოლოდ უსამართლოების აღმოსაფხრობად იღებს პატიოსანი, გაწვალებული ხალხისგან და მიუხედავად იმისა, რომ ძინს პირველ რიგში ფული აინტერესებს, კონანმაც გადაწყვიტა, რომ ამ გზაზე წასულიყო. დღეს ისინი იბრძვიან ერთად მუდმივი დისკუსიით: ფული უფრო ფასეულია თუ სამართლიანობა.